Louis Clément Breguet

Louis Clément François Breguet ([lui kléman fransoa brege], * 22. december 1804, Paríž, Francúzsko† 27. október 1883, tamže)Nature July 15, 1886, volume 34, page 259 bol francúzsky hodinár, fyzik a vynálezca,Carl W. Hall A biographical dictionary of people in engineering, Purdue University Press, 2008 ISBN 1-55753-459-4, p. 26 ktorý sa podieľal na vynáleze a zavedení telegrafie.

 Životopis 
Ako vnuk slávneho hodinára A. L. Bregueta sa vyučil za hodinára vo Švajčiarsku.

V roku 1833 prevzal od svojho otca Antoine Louisa Bregueta rodinnú firmuOsvaldo Patrizzi: Breguet. Meisterwerke klassischer Uhrmacherkunst. Callwey, München 1986, ISBN 3-7667-1016-8. a vyrábal hlavne námorné aj astronomické chronometre a komplikované vreckové hodinky, ale zaujímal sa predovšetkým o elektrotechniku. V roku 1844 bol poverený výstavbou experimentálnej telegrafnej linky na železničnej trati ParížRouen a v roku 1856 postavil centrálnu sieť verejných hodín v Lyone. V roku 1866 si dal patentovať hodiny riadené veľkou ladičkou namiesto kyvadla.http://www.crazywatches.pl/tuning-fork retrieved 2010 09 10 V roku 1870 zveril riadenie firmy Edwardovi Brownovi, ktorého rodina ju potom sto rokov viedla, a sám sa venoval svojim pokusom a telegrafii.

Skonštruoval rotujúce zrkadlo, ktorým Fizzeau a Foucault merali rýchlosť svetla. Spolu s Antoine Massonom vynašli cievku, ktorá je po vylepšení Ruhmkorffom známa ako Ruhmkorffova cievka.

Roku 1845 bol vyznamenaný Radom čestnej légie, v roku 1874 bol zvolený za čestného člena francúzskej akadémie vied.Maurice Crosland Science Under Control: The French Academy of Sciences 1795-1914 Cambridge University Press, 2002. ISBN 0-521-52475-X   p.140 a v roku 1877 sa stal dôstojníkom Radu čestnej légie.Scientific American: Supplement, Volume 22, September 18, 1886, page 8929 Je tiež jedným zo 72 významných mužov, ktorých meno je zapísané na Eiffelovej veži v Paríži.

V manželstve s Eugénie Caroline Lassieurovou (* 1815† 1889) sa narodili dve deti, dcéra Louise (* 1847† 1930) a syn Antoine (* 1851† 1882), ktorý pokračoval v otcových aktivitách.http://www.montmollin.ch/docs/breguet-abram-louis.pdf  retrieved 2010 09 10 Spoločne sa stretli s Bellom a získali licenciu na výrobu jeho telefónov pre francúzsky trh.Anton A. Huurdeman The worldwide history of telecommunications page 168 Jeho vnuk Louis Charles Breguet bol letecký konštruktér a priekopník letectva.

 Referencie 

 Literatúra 
 M. Hajn, Základy jemné mechaniky a hodinářství. Praha: Práce 1953.
 Ottův slovník naučný, heslo Breguet Louis Francois Clément. Sv. 4, str. 623.

 Pozri aj 
 Hodiny
 Telegraf

 Iné projekty 

 Externé odkazy 
 História firmy Breguet

 Zdroj 

Kategória:Hodinári
Kategória:Francúzski vynálezcovia
Kategória:Francúzski fyzici
Kategória:Členovia Francúzskej akadémie vied
Kategória:Nositelia Radu čestnej légie
Kategória:Osobnosti pochované na Père-Lachaise
Kategória:Osobnosti na brazílskych poštových známkach
Kategória:Osobnosti z Paríža